ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการแต่งตั้งพนักงานเจ้าหน้าที่และการมอบหมายให้ปฏิบัติการแทนคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติในการกำกับดูแลการประกอบกิจการกระจายเสียงและกิจการโทรทัศน์(เพิ่มเติม)[๑] โดยที่เป็นการสมควรให้มีการแต่งตั้งพนักงานเจ้าหน้าที่และมอบหมายให้ปฏิบัติหน้าที่แทนคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติในการกำกับดูแลการประกอบกิจการกระจายเสียงและกิจการโทรทัศน์ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมกฎหมายว่าด้วยการประกอบกิจการกระจายเสียงและกิจการโทรทัศน์และกฎหมายว่าด้วยวิทยุคมนาคม เพิ่มเติมอาศัยอำนาจตามมาตรา ๒๗ (๔) (๒๕) มาตรา ๓๓ และมาตรา ๘๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๕แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ และมาตรา๑๑ วรรคสาม แห่งพระราชบัญญัติวิทยุคมนาคม พ.ศ. ๒๔๙๘ คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงมีคำสั่ง ดังต่อไปนี้๑. แต่งตั้งให้บุคคลดังต่อไปนี้เป็นพนักงานเจ้าหน้าที่ตามพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓พระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ และพระราชบัญญัติวิทยุคมนาคมพ.ศ. ๒๔๙๘ และที่แก้ไขเพิ่มเติม(๑) เลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ(๒) รองเลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ สายงานกิจการกระจายเสียงและกิจการโทรทัศน์(๓) รองเลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ สายงานบริหารคลื่นความถี่และภูมิภาค(๔) ผู้อำนวยการสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติภาค ๑ ถึง ภาค ๔ให้พนักงานเจ้าหน้าที่ตาม (๒) (๓) และ (๔) มีอำนาจหน้าที่ตาม ๒.ตามที่พนักงานเจ้าหน้าที่ตาม (๑) มอบหมาย๒. ให้พนักงานเจ้าหน้าที่ตาม๑. มีอำนาจหน้าที่ ดังนี้(๑) ติดตามตรวจสอบการออกอากาศรายการสถานีวิทยุกระจายเสียงที่ได้รับอนุญาตให้ทดลองประกอบกิจการวิทยุกระจายเสียงพร้อมรายงานผลต่อคณะกรรมการกิจการกระจายเสียงและกิจการโทรทัศน์หรือกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ที่คณะกรรมการกิจการกระจายเสียงและกิจการโทรทัศน์มอบหมายทุกสัปดาห์(๒)มีอำนาจในการสั่งพักใช้ใบอนุญาตทดลองประกอบกิจการวิทยุกระจายเสียง คราวละไม่เกิน ๗วัน ในกรณีที่ปรากฏข้อเท็จจริงว่าผู้รับใบอนุญาตทดลองประกอบกิจการวิทยุกระจายเสียงกระทำการฝ่าฝืนเงื่อนไขการอนุญาตทดลองประกอบกิจการวิทยุกระจายเสียงด้วยการออกอากาศรายการที่มีเนื้อหาเป็นการให้ข้อมูลที่ส่อให้เกิดความสับสนยั่วยุ ปลุกปั่นให้เกิดความขัดแย้ง หรือสร้างให้เกิดความแตกแยกในราชการอาณาจักรเมื่อมีคำสั่งตามวรรคหนึ่งแล้วให้พนักงานเจ้าหน้าที่รายงานการมีคำสั่งดังกล่าวต่อคณะกรรมการกิจการกระจายเสียงและกิจการโทรทัศน์หรือกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติที่คณะกรรมการกิจการกระจายเสียงและกิจการโทรทัศน์มอบหมายทันที๓. ให้พนักงานเจ้าหน้าที่ตามที่ได้รับแต่งตั้งตามประกาศนี้ปฏิบัติการแทนคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเป็นเวลาสามสิบ(๓๐) วัน นับแต่วันที่ ๒๒ เมษายน ๒๕๕๘ทั้งนี้ ตั้งแต่วันที่ ๒๒ เมษายน ๒๕๕๘ เป็นต้นไปประกาศณ วันที่ ๒๔ เมษายน พ.ศ. ๒๕๕๘พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๑๑ พฤษภาคม๒๕๕๘วิศนี/ผู้ตรวจ๒๑ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๐๔ ง/หน้า ๓๑/๖ พฤษภาคม ๒๕๕๘